stanford-oval/wikipedia huggingface dataset:
โรงเรียนปริยัติโกศลวิทยา
ทำเนียบผู้จัดการ

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม / สมณศักดิ์ | ดำรงตำแหน่ง | ถึง |
| 1 |  | พระราชสิทธิโกศล (เทพ นนฺโท) | พ.ศ. 2524 | พ.ศ. 2539 |
| 2 |  | พระครูบรรณสารโกวิท (แป สุปญฺโญ) | พ.ศ. 2539 | พ.ศ. 2541 |
| 3 |  | พระครูปริยัติกิจธำรง (สมหวัง อคฺคเสโน) | พ.ศ. 2541 | ปัจจุบัน |
ทำเนียบผู้อำนวยการ

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม / สมณศักดิ์ | ดำรงตำแหน่ง | ถึง |
| 1 |  | พระเทพปัญญาเมธี (ทองอยู่ ญาณวิสุทฺโธ) | พ.ศ. 2524 | พ.ศ. 2547 |
| 2 |  | พระมหาอนันต์ อานนฺโท (บุญเหมาะ) | พ.ศ. 2547 | พ.ศ. 2549 |
| 3 |  | พระมหาเมธี วชิรเมธี (สมพร) | พ.ศ. 2549 | พ.ศ. 2551 |
| 4 |   | พระมหาชาญณรงค์ จิรเมธี (แสนกล้า) | พ.ศ. 2551 | ปัจจุบัน |
แหล่งข้อมูลอื่น

http://www.pkv.ac.th เก็บถาวร 2013-05-22 ที่ เวย์แบ็กแมชชีน
http://bariyath.blogspot.com/2010/11/mailtowww.html
http://th-th.facebook.com/pages/รรปริยัติโกศลวิทยา/107980595901849
อมันปุรี

| อมันปุรี |
| --- | --- |
ห้องสมุดภายในรีสอร์ท

ข้อมูลทั่วไป
ที่ตั้ง: 118/1 หมู่ 3 ซอยพันทรี ถนนศรีสุนทร ตำบลเชิงทะเล อำเภอถลาง จังหวัดภูเก็ต
เปิดใช้งาน: 1988; 37 ปีที่แล้ว (1988)
เจ้าของ: อมันรีสอร์ท
ข้อมูลทางเทคนิค
จำนวนชั้น: 1
การออกแบบและการก่อสร้าง
สถาปนิก: เอ็ด ทัทเทิล
ผู้พัฒนาโครงการ: เอเดรียน เซชา
ข้อมูลอื่น
จำนวนห้อง: 84
จำนวนร้านอาหาร: 4
เว็บไซต์
www.aman.com/resorts/amanpuri
อมันปุรี (อังกฤษ: Amanpuri, เขียนในรูปแบบ AMANPURI) เป็นรีสอร์ทหรูที่บริหารงานโดย บริษัท อันดามัน รีสอร์ท จำกัด ในเครืออมันรีสอร์ท อินเตอร์เนชันแนล โดยเป็นโครงการระดับเรือธงของเครือ ชื่อของโครงการนี้หมายถึง 'สถานที่แห่งสันติภาพ' ใน ภาษาสันสกฤต ตั้งอยู่บนชายฝั่งตะวันตกของเกาะภูเก็ต บนสวนมะพร้าวที่มองเห็นทะเลอันดามัน และรวมถึงหาดพันทรีที่ทอดยาว
ประวัติ

เอเดรียน เซชา ผู้ก่อตั้งบริษัทอมันรีสอร์ท ได้มาเที่ยวภูเก็ต และกำลังมองหาสถานที่สำหรับสร้างบ้านพักตากอากาศหรู เขาพบสวนมะพร้าวใกล้หาดพันทรีซึ่งเขามองว่าเป็นทำเลที่ดีเยี่ยม จึงเปลี่ยนแผนเป็นการสร้างบูติกรีสอร์ทขนาดเล็ก โดยความร่วมมือกับเพื่อนของเขา ซึ่งใช้เงินของตัวเองเป็นหลัก เนื่องจากไม่มีธนาคารใดจะให้เครดิตสำหรับโครงการนี้ที่มีห้องพักจำนวนน้อย
รีสอร์ทแห่งนี้มีการวางแผนก่อสร้างมาตั้งแต่ ค.ศ. 1985 และเปิดทำการในปี ค.ศ. 1988 ด้วยมูลค่า 4 ล้านเหรียญสหรัฐ ออกแบบโดยสถาปนิกชาวอเมริกัน เอ็ด ทัทเทิล ซึ่งได้รับแรงบันดาลใจจากสถาปัตยกรรมวัดไทยแบบดั้งเดิม โดยเฉพาะในกรุงศรีอยุธยาซึ่งเป็นเมืองหลวงเก่าของไทย
สิ่งอำนวยความสะดวก

รีสอร์ทประกอบด้วยห้องพักในลักษณะศาลาไทย 40 ห้อง และวิลลา 44 หลัง กระจายอยู่บนพื้นที่ 24 เฮกตาร์ (240,000 ตารางเมตร) บนแหลมทางด้านเหนือของหาดพันทรี วิลล่าแต่ละหลังมีสระว่ายน้ำ, ห้องรับประทานอาหาร, ห้องนั่งเล่น, ห้องครัว และห้องนอนสูงสุด 9 ห้อง
อมันปุรีมีสระว่ายน้ำหลักขนาด 27 เมตร และสระสี่เหลี่ยมขนาด 20 เมตร จากชายหาด มีแพดเดิลบอร์ด, อุปกรณ์ดำน้ำตื้น รวมทั้งอุปกรณ์สำหรับเล่นวินด์เซิร์ฟ, ดำน้ำตื้น และพายเรือคายักบนหาดพันซี รีสอร์ทยังให้บริการล่องเรือไปยังสถานที่ใกล้เคียง ทั้งแบบไปเช้าเย็นกลับและการเช่าเหมาลำแบบค้างคืน นอกจากนี้ยังมีบีชคลับ, ห้องสมุด, สนามเทนนิส 6 สนาม, ห้องออกกำลังกาย, สตูดิโอพิลาทิส, ห้องประชุม และร้านค้าขนาดเล็ก พร้อมด้วยร้านอาหารและบาร์ 4 แห่ง ให้บริการอาหารอิตาลี, อเมริกาใต้ และญี่ปุ่น อีกทั้งยังมีอมันสปาซึ่งมีห้องทรีทเมนท์ 6 ห้องอีกด้วย
อินคา (วงดนตรี)

บทความนี้เกี่ยวกับวงดนตรีไทย สำหรับความหมายอื่น ดูที่ อินคา
| อินคา |
| --- | --- |
แนวเพลง: โฟล์คร็อค คันทรีร็อก
ช่วงปี: พ.ศ. 2534 - ปัจจุบัน
ค่ายเพลง: จีเอ็มเอ็มแกรมมี่ (2534-2536 , 2546-2552) จีราฟเรคอร์ดส (2549) จีนี่ เรคคอร์ด (2549-2552)

สมาชิก: ศักดา พัทธสีมา (ดา) ร้องนำ / กีต้าร์คอร์ด/กีตาร์ลีด/หัวหน้าวง  จารุวัฒน์ วิเศษสมบัติ (อ้อม) ร้องนำ / กีต้าร์คอร์ด  นล สิงหลกะ (อ๋อ) ร้องนำ / กลอง ปิติ ดวงพิกุล (ป๊อบ) เบส วรวิทย์ พิกุลทอง (บอย) ร้องนำ/คีย์บอร์ด วรบุตร เตี้ยประเสริฐ กีตาร์ลีด

อดีตสมาชิก: รณภพ อรรคราช (เต้ย) กีต้าร์ลีด/กีตาร์คอร์ด
อินคา วงดนตรีไทยจากค่าย จีเอ็มเอ็ม แกรมมี่ , จีราฟ เรคคอร์ดส และ จีนี่ เรคคอร์ด เป็นวงดนตรีแนวคันทรี่ร็อคที่มีชื่อเสียงโด่งดังช่วงกลางทศวรรษที่ 2530 โดยที่มีนักดนตรีทุกคนไว้ผมยาว พร้อมกับการร้องประสานเสียงด้วยกันสำเนียงที่แตกต่าง 
โดยมีวลีฮิตของเพลงว่า “...หมากเกมนี้ฉันก็รู้ ว่าจะต้องลงเอยอย่างไร....”
ประวัติวง

ปี พ.ศ. 2532 สมาชิกทั้ง 6 คน โดยการนำของ ดา, อ้อม และ อ๋อ ได้ก่อตั้งวงขึ้น ด้วยความฝันที่จะได้ทำอัลบั้มกับ บริษัท แกรมมี่ เอ็นเตอร์เทนเม้นท์ จำกัด (จีเอ็มเอ็ม แกรมมี่) จากนั้นปี พ.ศ. 2534 ภายใต้การดูแลของ โอม ชาตรี คงสุวรรณ อัลบั้มชุดแรก “คนล่าฝัน” ได้วางแผงและประสบความสำเร็จอย่างงดงาม ด้วยสไตล์ดนตรีที่แตกต่าง ทั้งเสียงร้องนำ, เสียงกีตาร์ และการร้องประสานเสียง ทำให้เกิดเพลงฮิตหลายเพลงเช่น หมากเกมนี้, ยิ่งใกล้ยิ่งเจ็บ, ขอเริ่มใหม่ อัลบั้มชุดนี้มียอดขายเกิน 1 ล้านตลับ
ปี พ.ศ. 2536 ภายใต้ชื่อวงอินคา และสังกัดเดิม คงเหลือสมาชิก 3 คน คือ ดา, เต้ย และ บอย ได้วางอัลบั้มชุดที่สอง “ตามรอยตะวัน” เพลงฮิตจากอัลบั้มนี้ได้แก่ ต้องการด่วน, หมดแล้วหมดเลย, ร้อยคน, เพียงเท่านี้ ส่วนสมาชิกอีก 3 คน คือ อ้อม, อ๋อ, และ ป๊อบ ได้แยกตัวไปก่อตั้งวง “โกแกง” โดยภายหลังประมาณปี พ.ศ. 2539 อ๋อ และเต้ย ก็ได้มารวมตัวกันก่อตั้งวง "วูล์ฟแพ็ค" ซึ่งเป็นวงดนตรีสไตล์ร็อกแอนด์โรล และได้สร้างเพลงฮิตขึ้นอีกหนึ่งเพลงคือ “เธอผู้เดียว” อัลบั้มนี้นอกจากจะเป็นที่ชื่นชอบของคอเพลงร็อกแล้วนั้น ยังคว้ารางวัลอัลบั้มยอดเยี่ยมจาก สีสันอวอร์ด ได้อีกด้วย
หลังจากนั้น สมาชิกหลายๆคนเริ่มผันตัวเองไปเป็นคนเบื้องหลัง และสร้างสรรค์ผลงานดีๆมากมายสู่วงการเพลงไทย อาทิเช่น เธอเห็นท้องฟ้านั่นไหม (ที-โบน), ฉันยังอยู่ (อิงค์ อชิตะ), เก็บไว้ให้เธอ (เจี๊ยบ วรรธนา), ทรายกับทะเล (นันทิดา แก้วบัวสาย), ไม่ต้องมีคำบรรยาย (มิสเตอร์ทีม) ฯลฯ ในขณะที่ ดา และ อ้อม ก็ยังคงออกอัลบั้มเดี่ยวและอัลบั้มพิเศษอย่างต่อเนื่องมาอีกหลายชุด ทำให้เกิดเพลงดังๆอย่าง “เพื่อเธอตลอดไป” เป็นต้น
ปี พ.ศ. 2546 สมาชิกดั้งเดิมทั้ง 6 คน ได้กลับมารวมตัวกันอีกครั้ง และเพื่อเป็นเหมือนกับการบอกกล่าวและยืนยันให้แฟนเพลงได้รู้ทั่วกัน คอนเสิร์ตใหญ่ “INCA IN LOVE” และ การทัวร์คอนเสิร์ตทั่วประเทศเกือบ 1 ปีเต็ม จึงเกิดขึ้น
ต่อจากนั้น ปี พ.ศ. 2549 อัลบั้มชุดใหม่ “INCA Arrival” ได้วางแผง หลังจากที่พวกเขาได้ห่างหายจากวงการในนาม “วงอินคา” ไปถึง 14 ปีเต็ม
สมาชิก

ศักดา พัทธสีมา (ดา) ร้องนำ / กีต้าร์คอร์ด/กีตาร์ลีด (เกิด 25 เมษายน พ.ศ. 2504)
จารุวัฒน์ วิเศษสมบัติ (อ้อม) กีต้าร์คอร์ด/ร้องเพลง (เกิด 12 พฤษภาคม พ.ศ. 2506)
นล สิงหลกะ (อ๋อ) กลอง/ร้องนำ (เกิด 7 ตุลาคม พ.ศ. 2508)
ปิติ ดวงพิกุล (ป๊อบ) เบส (เกิด 14 พฤศจิกายน พ.ศ. 2509)
วรวิทย์ พิกุลทอง (บอย) คีย์บอร์ด/ร้องนำ (เกิด 27 มีนาคม พ.ศ. 2514)
อดีตสมาชิก

รณภพ อรรคราช (เต้ย) กีต้าร์ลีด,กีตาร์คอร์ด เกิด 20 กันยายน พ.ศ. 2508
ผลงานสตูดิโออัลบั้ม > คนล่าฝัน (14 พฤศจิกายน พ.ศ. 2534) (ยอดขาย 1 ล้านตลับ) (สังกัด : จีเอ็มเอ็ม แกรมมี่)

หมากเกมนี้
ไม่โกรธเลย
กลับคืนรัง
ไม่เห็นใครแน่นอน
หลบไปให้พ้น
ยิ่งใกล้ยิ่งเจ็บ
หลงหลงลืมลืม
ขอเริ่มใหม่
ฮึด
ฝ่าวงล้อม
ผลงานสตูดิโออัลบั้ม > ตามรอยตะวัน (4 ตุลาคม พ.ศ. 2536) (สังกัด : จีเอ็มเอ็ม แกรมมี่)

ต้องการด่วน
หมดแล้วหมดเลย
ตำนาน
ร้อยคน
วันที่สายไป
เดินต่อไป
แค่หนึ่งคำ
ครั้งสุดท้าย
เพียงเท่านี้
ไม่ใช่ทุกอย่าง
ผลงานสตูดิโออัลบั้ม > INCA Arrival (17 กุมภาพันธ์ พ.ศ. 2549) (สังกัด : จีราฟเรคอร์ดส)

เจ้าชายในฝัน
ไม่รัก
อีกไม่ช้า
ให้มันเนียนหน่อย
รักแท้มีแค่ครั้งเดียว
แหวนนิ้วนาง
จะดีจะร้าย?
ครึ่งทาง
แย่นะ
หากเพียง...
ผลงานสตูดิโออัลบั้ม > อัลบั้มรวมฮิต > Replay (21 ตุลาคม พ.ศ. 2546) (สังกัด : แกรมมี่ บิ๊ก)

หมากเกมนี้
หมดแล้วหมดเลย
ยิ่งใกล้ยิ่งเจ็บ
ต้องการด่วน
ไม่โกรธเลย
ฮึด
กลับคืนรัง
ร้อยคน
ขอเริ่มใหม่
หลงหลงลืมลืม
หลบไปให้พ้น
ไม่เห็นใครแน่นอน
เพียงเท่านี้
เพื่อเธอ ตลอดไป
ขอเป็นคนดีของเธอ
วันนี้มีแต่เธอ
ผลงานสตูดิโออัลบั้ม > อัลบั้มรวมฮิต > The Very Best Of Inca (29 สิงหาคม พ.ศ. 2549) (สังกัด : จีนี่ เรคคอร์ด)

รักแท้มีแค่ครั้งเดียว
หลงหลงลืมลืม
ขอเป็นคนดีของเธอ
เจ้าชายในฝัน
หลบไปให้พ้น
วันนี้มีแต่เธอ
ขอเริ่มใหม่
ไม่รัก
ยิ่งใกล้ยิ่งเจ็บ
หมดแล้วหมดเลย
อึด
เพียงเท่านี้
ไม่เห็นใครแน่นอน
ต้องการด่วน
หมากเกมนี้
เพื่อเธอตลอดไป
ผลงานสตูดิโออัลบั้ม > อัลบั้มเดี่ยว

For The Road (28 พฤษภาคม 2541)
เทพนิยาย (16 มีนาคม 2544)
ผลงานสตูดิโออัลบั้ม > อัลบั้มรวมเพลง

รวมฮิต ค่อย ๆ เป็น ค่อย ๆ ไป (23 เมษายน 2539)
FOREVER LOVE HITS BY อินคา (31 พฤษภาคม 2553)
Best of อินคา (31 กรกฎาคม 2557)
Signature Collection of อินคา (พฤศจิกายน 2560)
ผลงานสตูดิโออัลบั้ม > อัลบั้มพิเศษ

งานซนคนดนตรี นานที 10 ปีหน (13 ตุลาคม 2536)
ROCK ZONE (8 พฤษภาคม 2538)
เติมกําลังใจ ด้วยบทเพลงจาก แกรมมี่ (19 ตุลาคม 2543)
20 ปี โลโซ เราและนาย (27 ตุลาคม 2559)
เพลงพิเศษ

ขวานไทยใจหนึ่งเดียว (ธันวาคม 2547) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
หนังสือ

Best Album Contemporary Hits Vol.1
THE GUITAR CLASSIC ROCK
The Best Album Collections
The Guitar Best Album
โน้ตคีย์บอร์ด สเปเชียล
The Guitar Acoustic
Classic Rock
เมโมรี่ ซองบุ๊ค ฉบับที่ 2
The Guitar Acoustic Vol.1
นิยาม Rock รวมสุดยอดเพลงร็อคยุค 1980-2000
คอนเสิร์ต

คอนเสิร์ต อินคา โลกดนตรี (12 มกราคม 2535)
คอนเสิร์ต Earth Day (ครั้งที่ 2) (25​ เมษายน​ 2535)
คอนเสิร์ต 10 ปี แกรมมี่ (9 มกราคม 2537)
คอนเสิร์ต ตามรอยดนตรี...ปลายทางที่ตะวัน (22 มกราคม 2537)
คอนเสิร์ต Earth Day Concert ครั้งที่ 4 (เมษายน 2537)
คอนเสิร์ต INCA IN LOVE (16 พฤศจิกายน 2546)
คอนเสิร์ต เพื่อนช่วยเพื่อน แด่โฆษกคนยาก (8 กรกฏาคม 2550)
คอนเสิร์ต Ohm Chatree Kongsuwan & Friends : Live! Into The Light (28 พฤษภาคม 2551)
คอนเสิร์ต Dee Boyd Pop Fest (5-6 ธันวาคม 2552)
คอนเสิร์ต 40 ปี the legend of the guitar (20-21 พฤศจิกายน 2553)
คอนเสิร์ต Chiangrai Countdown 2014 (31 ธันวาคม 2556)
แหล่งข้อมูลอื่น

โฮมเพจ (ทางเลือก)
เว็บล็อก
| ด ค กอินคา |
| --- | --- |
ศักดา พัทธสีมา  •  รณภพ อรรคราช • จารุวัฒน์ วิเศษสมบัติ  •  นล สิงหลกะ   •  ปิติ ดวงพิกุล  •  วรวิทย์ พิกุลทอง
อัลบั้ม: คนล่าฝัน (2534)  •  ตามรอยตะวัน (2536)  •  Arrival (2549)
ดูเพิ่มเติม: แกรมมี่ เอนเตอร์เทนเม้นท์  •  จีราฟ เรคคอร์ดส •   โกแกง
อัจฉรา ภาณุรัตน์

| อัจฉรา ภาณุรัตน์ |
| --- | --- |
เกิด: 23 ตุลาคม พ.ศ. 2497 (70 ปี)
สัญชาติ: ไทย
การศึกษา: ครุศาสตร์ดุษฎีบัณฑิต
อาชีพ: นักวิชาการอิสระ
รองศาสตราจารย์ ดร. อัจฉรา ภาณุรัตน์  อดีตอธิการบดีมหาวิทยาลัยราชภัฏสุรินทร์ ประธานกรรมการ มูลนิธิอัจฉรา ภาณุรัตน์ มหาวิทยาลัยราชภัฎสุรินทร์เป็นผู้ที่มีบทบาทสำคัญในการส่งเสริมมรดกภูมิปัญญาศิลปะวัฒนธรรมท้องที่ท้องถิ่นของจังหวัดสุรินทร์ ศิลปะวัฒนธรรมคนอีสานใต้และประสานความร่วมมือการแลกเปลี่ยนเรียนรู้ด้านศิลปะวัฒนธรรมกับประเทศต่างๆ
ประวัติ

รองศาสตราจารย์ ดร.อัจฉรา ภาณุรัตน์ เกิดเมื่อวันที่ 23 เดือนสิงหาคม พ.ศ. 2497 เป็นหลานของ คุณพระอภิสารสังขะเขต (แดง สุคันธรัต) รองอำมาตย์เอกเจ้าเมืองสังขะ (นายอำเภอคนแรกของอำเภอสังขะ) เป็นธิดาของคุณพ่อคีรี สุคันธรัต และคุณแม่เยียน สุคันธรัต (คุณแม่ดีเด่นแห่งชาติ ประจำปี พ.ศ. 2556) ภูมิลำเนาเดิม อำเภอสังขะ จังหวัดสุรินทร์
รับราชการครั้งแรก 19 มกราคม พ.ศ. 2520 ที่โรงเรียนสุรวิทยาคาร ตำบลในเมือง อำเภอเมืองสุรินทร์ จังหวัดสุรินทร์  1 มิถุนายน พ.ศ. 2521 โอนเข้าเป็นข้าราชการตำแหน่งอาจารย์วิทยาลัยครู
สุรินทร์ และสภามหาวิทยาลัยได้แต่งตั้งให้ตำแหน่งทางวิชาการเป็น รองศาสตราจารย์ สังกัดคณะครุศาสตร์ มหาวิทยาลัยราชภัฏสุรินทร์   พ.ศ. 2566 สภามหาวิทยาลัยวิทยาศาสตร์และเทคโนโลยีเมฆกัลยา, อินเดีย ได้อนุมัติแต่งตั้งให้เป็นศาสตราจารย์ ทางวิชาการวัฒนธรรมนานาชาติ
วุฒิการศึกษา
พ.ศ. 2510 เรียนชั้นมัธยมศึกษาปีที่ 1 จากสถานศึกษาโรงเรียนมัธยมศึกษาสาธิตมหาวิทยาลัยศรีนครินทรวิโรฒประสานมิตร และจบชั้นมัธยมศึกษาตอนปลาย  ปี พ.ศ. 2514
พ.ศ. 2514 ศึกษาระดับประกาศนียบัตรครูประถมศึกษาชั้นสูง จากสถานศึกษาวิทยาลัยครูมหาสารคาม
พ.ศ. 2516-2518 ศึกษาระดับปริญญาตรี การศึกษาบัณฑิต วิชาเอกคณิตศาสตร์   จากสถานศึกษา มหาวิทยาลัยศรีนครินทรวิโรฒมหาสารคาม
พ.ศ. 2527-2528 เรียนระดับปริญญาโท การศึกษามหาบัณฑิต วิชาเอกการอุดมศึกษา   (หลักสูตรและการสอน) จากสถานศึกษามหาวิทยาลัยศรีนครินทรวิโรฒ ประสานมิตร กรุงเทพมหานคร
พ.ศ. 2531-2534 เรียนระดับปริญญาเอก ครุศาสตรดุษฎีบัณฑิต วิชาเอกอุดมศึกษา(การบริหาร) จากสถานศึกษา จุฬาลงกรณ์มหาวิทยาลัย กรุงเทพมหานคร
ตำแหน่งการงาน

ครูโรงเรียนสุรวิทยาคาร พ.ศ. 2520
อาจารย์ วิทยาลัยครูสุรินทร์ พ.ศ. 2521
ผู้อำนวยการสำนักวางแผนและพัฒนา พ.ศ. 2529 – พ.ศ. 2532 สถาบันราชภัฏสุรินทร์
เลขานุการศูนย์วัฒนธรรมจังหวัดสุรินทร์ พ.ศ. 2534 – ปัจจุบัน สถาบันราชภัฏสุรินทร์
หัวหน้าหน่วยอนุรักษ์สิ่งแวดล้อมศิลปกรรม  พ.ศ. 2534 - พ.ศ. 2540 สถาบันราชภัฏสุรินทร์
ประธานศูนย์วัฒนธรรมจังหวัดสุรินทร์ พ.ศ. 2542 – ปัจจุบัน สถาบันราชภัฏสุรินทร์
รองอธิการบดีสถาบันราชภัฏสุรินทร์ พ.ศ. 2538 – พ.ศ. 2540
ผู้ทรงคุณวุฒิสถาบันสิ่งแวดล้อมไทย พ.ศ. 2541 – พ.ศ. 2542 โรงกลั่นนํ้ามันบางจาก
อธิการบดีมหาวิทยาลัยราชภัฏสุรินทร์ พ.ศ. 2542 – พ.ศ. 2553 มหาวิทยาลัยราชภัฏสุรินทร์
รักษาราชการแทนอธิการบดีมหาวิทยาลัยราชภัฏสุรินทร์ พ.ศ.2553-2559
ประธานสาขาวิชายุทธศาสตร์การพัฒนาภูมิภาค ปรัชญาดุษฎีบัณฑิต (ปริญญาเอก) พ.ศ. 2547 – ปัจจุบัน มหาวิทยาลัยราชภัฏสุรินทร์
ประธานมูลนิธิซิป SIFF  พ.ศ. 2548 – ปัจจุบัน มหาวิทยาลัยราชภัฏสุรินทร์
เป็นประธานกรรมการ มูลนิธิอัจฉรา ภาณุรัตน์ มหาวิทยาลัยราชภัฏสุรินทร์
เป็นประธานกรรมการ มูลนิธิส่งเสริมมรดกภูมิปัญญาทางวัฒนธรรมสุรินทร์
ประธานดำเนินการเทศกาลคติชนวิทยานานาชาติแห่งประเทศไทย (SIFF/Thailand International Folklore Festival  : Thailand IFF) มีศิลปินนานาชาติจาก 34 ประเทศ สมัครเข้ามาอบรมจิตวิญญาณตามแนวทางพุทธศาสตร์และชาติพันธุ์วรรณนาเพื่อสร้างคติชนวิทยาภราดรภาพในกัมพูชาและระหว่างประเทศในอนุภูมิภาคลุ่มน้ำแม่โขง
รางวัลเกียรติคุณ

รางวัลพระกินรี "คนดี คิดดี สังคมดี ตามรอยพระยุคลบาท" ประดิษฐานตราประจำพระองค์ ญสส.ในเจ้าพระคุณสมเด็จพระญาณสังวร สมเด็จพระสังฆราช สกลมหาสังฆปริณายก ครั้งที่5 ประจำปี พ.ศ. 2558 จัดโดย สมัชชานักจัดรายการวิทยุโทรทัศน์หนังสือพิมพ์แห่งประเทศไทย
รางวัลไทยสตรีตัวอย่าง ประดิษฐานตราประจำพระองค์ ญสส.ในเจ้าพระคุณสมเด็จพระญาณสังวร สมเด็จพระสังฆราช สกลมหาสังฆปริณายก ประจำปี พ.ศ. 2558 สาขาการศึกษาและวัฒนธรรม
รางวัล "สิงห์ทอง" (รางวัลธรรมาภิบาล) จาก ฯพณฯ พลเอก พิจิตร กุลละวณิชย์ องคมนตรี ณ ศูนย์ประชุม สถาบันวิจัยจุฬาภรณ์ วันที่ 30 มีนาคม พ.ศ. 2559
2012 ได้รับโล่ห์รางวัลเชิดชูเกียรติบุคคลภาวะผู้นำVISIONARY LEADERSHIP AND COMMITMENT TO INTERNATIONAL ACADEMIC AND CULTURAL PROGRAM จากมหาวิทยาลัยแห่งรัฐแคลิฟอเนีย ซานเบอร์นาดิโน
2023 สภามหาวิทยาลัยวิทยาศาสตร์และเทคโนโลยีเมฆกัลยา อินเดีย อนุมัติให้ รองศาสตราจารย์อัจฉรา ภาณุรัตน์ เป็นศาสตราจารย์ สาขาวิชาการวัฒนธรรมนานาชาติ
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2545 –  เหรียญจักรพรรดิมาลา (ร.จ.พ.)
แหล่งข้อมูลอื่น

↑  http://www.srru.ac.th/about.php?id=13%5Bลิงก์เสีย%5D
ฉัตรมงคล บำเพ็ญ

| ฉัตรมงคล บําเพ็ญ |
| --- | --- |
เกิด: 5 พฤษภาคม พ.ศ. 2512 (55 ปี)
อาชีพ: นักแสดง นายแบบ
ผลงานเด่น: สุริยวงศ์เทวัญ - เกราะเพชรเจ็ดสี   เจิด - มนต์รักลูกทุ่ง   ไม้ - ดอกแก้ว
ฉัตรมงคล บำเพ็ญ (เกิด 5 พฤษภาคม พ.ศ. 2512) เป็นนักแสดงชาวไทยโด่งดังจากการรับบท พระเจ้าวิเทหราช ในละครเรื่องมโหสถบัณฑิต มหาบัณฑิตแห่งมิถิลานคร (2538), เจิด ในละครเรื่องมนต์รักลูกทุ่ง (2538) และไม้ จากละครเรื่องดอกแก้ว (2539)
ประวัติและการเข้าสู่วงการ

ฉัตรมงคล บำเพ็ญ มีชื่อเล่นว่า ติ๊ก เกิดเมื่อวันที่ 5 พฤษภาคม พ.ศ. 2512 เข้าสู่วงการในปี พ.ศ. 2537 โดยผลงานการแสดงชิ้นแรกคือละครพื้นบ้านเรื่อง มิติมหัศจรรย์ จากค่ายสามเศียร ทางช่อง 7 นอกจากนี้ในปีเดียวกันยังมีละครอีก 2 เรื่องคือ กระสือ โดยรับบทเป็น ยอด และละครพื้นบ้านเรื่องไกรทอง โดยรับบทเป็น ชาละวัน
ในปี พ.ศ. 2538 ฉัตรมงคลได้แสดงภาพยนตร์เรื่องแรกคือเรื่อง บันทึก (ลับ) ลูกผู้หญิง และในปีเดียวกันได้แสดงละครถึง 3 เรื่องคือมโหสถชาดก มหาบัณฑิตแห่งมิถิลานคร ในบท พระเจ้าวิเทหราช ตามด้วยเกราะเพชรเจ็ดสี ก่อนจะโด่งดังจากการรับบท เจิด ในละครเรื่องมนต์รักลูกทุ่ง ในปี พ.ศ. 2539 เขามีผลงานละครทั้งหมด 4 เรื่องคือดอกแก้ว รับบท ไม้ ดั่งดวงหฤทัย รับบทเป็น เบนลี ตามด้วยพันหนึ่งราตรี และทาสวังหลัง
จากนั้น ฉัตรมงคลมีผลงานละครเรื่อยมาโดยส่วนใหญ่เป็นผลงานที่ออกอากาศทางช่อง 7 แต่ขณะที่กำลังมีชื่อเสียงเขากลับถูกตำรวจจับในข้อหาพกพากัญชาจนทำให้ถูกช่อง 7 ซึ่งเป็นต้นสังกัดสั่งแบนเป็นเวลา 2 ปีจนต้องไปใช้ชีวิตเป็นเด็กเสิร์ฟอยู่ที่ซานฟรานซิสโก สหรัฐอเมริกา ก่อนจะกลับมาประกอบอาชีพเปิดท้ายขายของ และร่วมกับเพื่อนผลิตรายการโทรทัศน์ ก่อนจะกลับเข้าสู่วงการแสดงทั้งละครโทรทัศน์และละครพื้นบ้านโดยรับบทร้ายเป็นส่วนใหญ่
ผลงาน > ละครโทรทัศน์

| ปี | เรื่อง | แสดงเป็น | ออกอากาศ |
| --- | --- | --- | --- |
| 2537 | มิติมหัศจรรย์ | พระอังคาร | ช่อง 7 |
| 2537 | กระสือ | ยอด | ช่อง 7 |
| 2537 | ไกรทอง | พญาชาละวัน | ช่อง 7 |
| 2538 | มนต์รักลูกทุ่ง | เจิด | ช่อง 7 |
| 2538 | มโหสถชาดก มหาบัณฑิตแห่งมิถิลานคร | พระเจ้าวิเทหราช | ช่อง 7 |
| 2538 | เกราะเพชรเจ็ดสี | สุริยวงศ์เทวัญ (วันอาทิตย์) | ช่อง 7 |
| 2539 | ดอกแก้ว | ไม้ | ช่อง 7 |
| 2539 | ดั่งดวงหฤทัย | เบนลี | ช่อง 7 |
| 2539 | ทาสวังหลัง |  | ช่อง 7 |
| 2539 | พันหนึ่งราตรี |  | ช่อง 7 |
| 2539 | นายขนมต้ม | เปลว | ช่อง 7 |
| 2540 | ปอบผีฟ้า | บุญช่วย | ช่อง 7 |
| 2540 | มัจจุราชติงต๊อง | รับเชิญ | ช่อง 7 |
| 2540 | ลูกที่ถูกลืม | ชายใหญ่ | ช่อง 7 |
| 2540 | วิวาห์ไฟ |  | ช่อง 5 |
| 2541 | ระย้า | กระทิง | ช่อง 7 |
| 2541 | ดาบเจ็ดสี มณีเจ็ดแสง | สิงห์ | ช่อง 7 |
| 2541 | ซอยปรารถนา 2500 | คม | ช่อง 7 |
| 2542 | ดาวคนละดวง | หมู่วสันต์ | ช่อง 7 |
| 2542 | หนุ่มทิพย์ | โขม (ยมบาล) | ช่อง 7 |
| 2542 | แม่ย่านาง |  | ช่อง 7 |
| 2544 | ขุมทรัพย์แม่น้ำแคว |  | ช่อง 7 |
| 2544 | สี่ยอดกุมาร | จุลนีย์ | ช่อง 7 |
| 2545 | เทพีจ้าวสังเวียน |  | ช่อง 7 |
| 2546 | หมอลำซัมเมอร์ | ไวภพ | ช่อง 7 |
| 2546 | เทพสามฤดู | ปราบไตรจักร | ช่อง 7 |
| 2546 | เปรตวัดสุทัศน์ | หนานอินทร์ | ช่อง 7 |
| 2553 | ตุ๊กตาทอง | จักรกริช | ช่อง 7 |
| 2554 | เจ้าหญิงพิกุลทอง | หมื่นวัง | ช่อง 7 |
| 2557 | โก๊ะ ๘ ตะลุยแดนมหัศจรรย์ | บาเมี๊ย | ช่อง 7 |
| 2558 | คาดเชือก | เสือยิ่ง | ช่อง 7 |
| 2558 | แก้วหน้าม้า | ท้าวกายฆาต | ช่อง 7 |
| 2558 | ข้ามากับพระ | เพชร | ช่อง 7 |
| 2559 | เจ้าพายุ | เปีย | ช่อง 7 |
| 2559 | กาลครั้งหนึ่ง ในหัวใจ | พรชัย (รับเชิญ) | ช่อง 7 |
| 2560 | อกธรณี | เอียด | ช่อง 7 |
| 2560 | มหาหิน | ผาด | ช่อง 7 |
| 2561 | ดอกหญ้าในพายุ | ห้าว (รับเชิญ) | ช่อง 7 |
| 2561 | จ้าวสมิง | ซอมู (รับเชิญ) | ช่อง 7 |
| 2561 | สังข์ทอง | หมื่นวัง | ช่อง 7 |
| 2562 | ฝ่าดงพยัคฆ์ | พรานจั่น | พีพีทีวี |
| 2562 | ตะกรุดโทน | เสือเคียว | ช่อง 7HD |
| 2562 | ขวานฟ้าหน้าดำ |  | ช่อง 7HD |
| 2563 | พระสุธน มโนราห์ |  | ช่อง 7HD |
| 2563 | คนเหนือฅน | ปาปู (รับเชิญ) | ช่อง 7HD |
| 2564 | ทะเลเดือด | อภิชัย สินทรัพย์บัญชา (ปลัดชัย) | ช่อง 7HD |
| 2564 | เผาขน | ก้อง | ช่อง 7HD |
| 2564 | แม่เบี้ย | เชิด (รับเชิญ) | ช่อง 7HD |
| 2564 | ธิดาวานร | หนานคำ | ช่อง 7HD |
| 2565 | พยัคฆ์ยี่เก | ใหญ่ | ช่อง 7HD |
| 2565 | หุบพญาเสือ | เสือธง | ช่อง 7HD |
| 2565 | สัจจะในชุมโจร (เสือสั่งฟ้า 3) | หลวงรัตนะ (รับเชิญ) | ช่อง 7HD |
| 2565 | เจ้าหญิงพิกุลทอง | พญานาคราช | ช่อง 7HD |
| 2565 | ลูกผู้ชายชื่อไกรทอง | ท้าวพ้นตา | ช่อง 7HD |
| 2566 | กล้า ผาเหล็ก | อาโทน | ช่อง 7HD |
| 2566 | โกมินทร์ผู้กล้า | เสนาบดีนาคา | ช่อง 7HD |
| 2566 | ดาบเจ็ดสี | ฤาษีโอม | ช่อง 7HD |
| 2567 | ปล้นเหนือเมฆ | พ.ต.ท. เอกชัย | ช่อง 7HD |
ผลงาน > ละครสั้น

(2539) – ชมรมขนหัวลุก ช่วง ละครเขย่าขวัญ เรื่อง คู่รักมรณะ
(2566) - พิภพมัจจุราช ตอน พระผู้แบกกรรม
ผลงาน > ภาพยนตร์

(2538) - ภาพยนตร์บันทึก (ลับ) ลูกผู้หญิง
(2551) - ภาพยนตร์สียามา
(2561) - ภาพยนตร์ปาฏิหาริย์แก้วนาคราช
ผลงาน > มิวสิกวิดีโอ

นายแบบและพระเอกมิวสิกวิดีโอคาราโอเกะ ค่าย Rose Media & Entertainment
หลงกล – หิน เหล็ก ไฟ
พระพรหมสิทธิ (ธงชัย สุขญาโณ)

| พระพรหมสิทธิ (ธงชัย สุขญาโณ) |
| --- | --- |
ชื่ออื่น: เจ้าคุณธงชัย
ส่วนบุคคล
เกิด: 16 กุมภาพันธ์ พ.ศ. 2499 (69 ปี)
นิกาย: มหานิกาย
การศึกษา: น.ธ.เอก พธ.ด.กิตติมศักดิ์ (สาขาวิชาการจัดการเชิงพุทธ)
ตำแหน่งชั้นสูง
ที่อยู่: วัดสระเกศราชวรมหาวิหาร กรุงเทพมหานคร
อุปสมบท: 4 มีนาคม พ.ศ. 2519
พรรษา: 49
ตำแหน่ง: เจ้าอาวาสพระอารามหลวงวัดสระเกศราชวรมหาวิหาร กรรมการมหาเถรสมาคม และผู้รักษาการแทนเจ้าคณะภาค 11
พระพรหมสิทธิ นามเดิม ธงชัย สุขโข ฉายา สุขญาโณ เป็นพระราชาคณะเจ้าคณะรองชั้นหิรัญบัฏ  ผู้รักษาการแทนเจ้าคณะภาค 11 เจ้าอาวาสวัดสระเกศราชวรมหาวิหาร กรรมการมหาเถรสมาคม
ประวัติ

พระพรหมสิทธิ นามเดิม ธงชัย สุขโข เกิดเมื่อวันที่ 16 กุมภาพันธ์ 2499 ที่บ้านเลขที่ 19 หมู่ 5 ตำบลเขาวง อำเภอพระพุทธบาท จังหวัดสระบุรี โยมบิดาชื่อ นายเสงี่ยม โยมมารดาชื่อ นางตัน สุขโข หลังเรียนจบชั้นประถมศึกษาปีที่ 4 ได้เข้ารับการบรรพชา ณ วัดสระเกศราชวรมหาวิหาร โดยมีสมเด็จพระพุฒาจารย์ (เกี่ยว อุปเสโณ) ครั้งดำรงสมณศักดิ์ที่พระธรรมคุณาภรณ์ เป็นพระอุปัชฌาย์ จากนั้นสามเณรธงชัยได้คอยปรนนิบัติรับใช้สมเด็จพระพุฒาจารย์ (เกี่ยว อุปเสโณ) จนได้เข้าพิธีอุปสมบทเมื่อวันที่ 4 มีนาคม พ.ศ. 2519 ณ พระอุโบสถ วัดสระเกศราชวรมหาวิหาร โดยมีสมเด็จพระพุฒาจารย์ (เกี่ยว อุปเสโณ) เมื่อครั้งดำรงสมณศักดิ์ที่พระพรหมคุณาภรณ์ เป็นพระอุปัชฌาย์ ได้รับฉายาว่า "สุขญาโณ"
หลังจากอุปสมบทก็ได้รับมอบหมายให้ดำรงตำแหน่งเลขานุการเจ้าอาวาสวัดสระเกศ ดูแลงานปกครอง ในขณะเดียวกันยังเป็นครูสอนพระปริยัติธรรม สำนักเรียนวัดสระเกศ เป็นกรรมการตรวจนักธรรมสนามหลวง พระพรหมสิทธินั้นได้เป็นที่เคารพนับถือในหมู่กว้างและเป็นที่ไว้วางใจของพระมหาเถระหลายรูป เช่น สมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช สมเด็จพระพุฒาจารย์ (สนิท ชวนปญฺโญ) ทั้งนี้พระพรหมสิทธิได้รับความวางใจให้สนองงานของคณะสงฆ์ในหลาย ๆ โอกาส
10 กุมภาพันธ์ 2558 พระบัญชาสมเด็จพระสังฆราช แต่งตั้งดำรงตำแหน่งกรรมการมหาเถรสมาคม และเข้ารับพระบัญชาสมเด็จพระสังฆราช จากสมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช ณ หอประชุมสมเด็จพระมหารัชมังคลาจารย์ พุทธมณฑล จังหวัดนครปฐม เมื่อวันที่ 11 กุมภาพันธ์ 2558 เวลา 14.00 น.
การต้องอธิกรณ์

24 พฤษภาคม 2561 สมเด็จพระสังฆราชมีพระบัญชาปลดจากตำแหน่งกรรมการมหาเถรสมาคม
19 กุมภาพันธ์ 2563 ศาลอาญาคดีทุจริตและประพฤติมิชอบกลางอ่านคำพิพากษาคดีทุจริตการจัดสรรเงินงบประมาณ สำนักงานพระพุทธศาสนาแห่งชาติ ที่พนักงานอัยการสำนักงานคดีปราบปรามการทุจริตเป็นโจทก์ ยื่นฟ้องจำเลยที่ 1 ถึง 4 กับอดีตพระพรหมสิทธิ จำเลยที่ 5 ในความผิดฐานเป็นเจ้าพนักงานมีหน้าที่ซื้อ ทำ จัดการหรือรักษาทรัพย์ใด ร่วมกันเบียดบังทรัพย์นั้นเป็นของตนหรือเป็นของผู้อื่น โดยทุจริตหรือโดยทุจริตยอมให้ผู้อื่นเอาทรัพย์สินนั้นเสีย, เป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบเพื่อให้เกิดความเสียหายแก่ผู้หนึ่งผู้ใดหรือปฏิบัติหรือละเว้นการปฏิบัติหน้าที่โดยทุจริต, เป็นผู้สนับสนุนเจ้าพนักงานกระทำความผิดดังกล่าว ซึ่งศาลพิเคราะห์พยานหลักฐานแล้ว เห็นว่าการกระทำของจำเลยที่ 1 ถึง 5 เป็นความผิดตามประมวลกฎหมายอาญา มาตรา 157 โดยในส่วนพระพรหมสิทธิ ให้จำคุก 36 เดือน และปรับ 27,000 บาท แต่ที่ผ่านมาได้ปฏิบัติหน้าที่ในการเผยแผ่พระพุทธศาสนามาอย่างต่อเนื่อง และเป็นพระชั้นผู้ใหญ่ ไม่เคยกระทำผิดทางวินัย จึงเห็นควรให้รอการลงโทษไว้กำหนด 2 ปี ปัจจุบันพำนักจำพรรษาปฏิบัติศาสนกิจ ณ  วัดสระเกศราชวรมหาวิหาร กรุงเทพมหานคร
สมณศักดิ์

พ.ศ. 2530 ได้รับแต่งตั้งจากพระพรหมคุณาภรณ์ (เกี่ยว อุปเสโณ) ให้ดำรงตำแหน่งฐานานุกรมเป็นพระคู่สวด ในฐานานุศักดิ์ที่ พระครูประสิทธิสรคุณ
พ.ศ. 2532 เป็นพระครูสัญญาบัตรที่ พระครูพิทักษ์สุวรรณบรรพต
12 สิงหาคม พ.ศ. 2535 เป็นพระราชาคณะชั้นสามัญยก ที่ พระสุวรรณเจติยาภิบาล,(สย.)
5 ธันวาคม พ.ศ. 2544เป็นพระราชาคณะชั้นราช ที่ พระราชธรรมสาร วิธานสุวรรณเจติยกิจ มหาคณิสสร บวรสังฆาราม คามวาสี
12 สิงหาคม พ.ศ. 2547 เป็นพระราชาคณะชั้นเทพ ที่ พระเทพสิริภิมณฑ์ โสภณศาสนการ พิพัฒนวิธานสุวรรณเจติยกิจ มหาคณิสสร บวรสังฆาราม คามวาสี
9 มิถุนายน พ.ศ. 2549 เป็นพระราชาคณะชั้นธรรม ที่ พระธรรมสิทธินายก ดิลกธรรมานุยุต ประสุตสุวรรณเจติยกิจ วิสิฐวิเทศศาสนวราทร มหาคณิสสร บวรสังฆาราม คามวาสี
5 ธันวาคม พ.ศ. 2554 เป็นพระราชาคณะเจ้าคณะรอง ชั้นหิรัญบัฏ ในราชทินนามที่ พระพรหมสิทธิ กิตติธรรมประยุต วิสุทธิศีลาจาร สุวิธานวรกิจจานุกิจ วิสิฐวิเทศศาสนวราทร มหาคณิสสร บวรสังฆาราม คามวาสี
29 พฤษภาคม พ.ศ. 2561 ทรงพระกรุณาโปรดเกล้าฯ ถอดถอนออกจากสมณศักดิ์
16 พฤษภาคม พ.ศ. 2567 เป็นพระราชาคณะเจ้าคณะรองชั้นหิรัญบัฏตามเดิมโดยให้ถือว่าไม่เคยถูกถอดถอนสมณศักดิ์และราชทินนามมาก่อน
ปริญญากิตติมศักดิ์ที่ได้รับ

พุทธศาสตรดุษฎีบัณฑิตกิตติมศักดิ์ สาขาการจัดการเชิงพุทธ สภามหาวิทยาลัยมหาจุฬาลงกรณราชวิทยาลัย
สังคมศาสตรดุษฎีบัณฑิตกิตติมศักดิ์ สาขาการพัฒนาชุมชน สภามหาวิทยาลัยรามคำแหง
สังคมศาสตรดุษฎีบัณฑิตกิตติมศักดิ์ สาขางานพัฒนา สภามหาวิทยาลัยมหามกุฏราชวิทยาลัย
ศิลปศาสตรดุษฎีบัณฑิตกิตติมศักดิ์ สภามหาวิทยาลัยสยาม
ปรัชญาดุษฎีบัณฑิตกิตติมศักดิ์ สภามหาวิทยาลัยรังสิต
การปกครองบริหารกิจการคณะสงฆ์

อดีตที่ปรึกษาเจ้าคณะภาค 9
อดีตที่ปรึกษาสำนักงานกำกับดูแลพระธรรมทูตไปต่างประเทศ (มหานิกาย)
อดีตกรรมการสำนักงานกำกับดูแลพระธรรมทูตไปต่างประเทศ
อดีตผู้ช่วยแม่กองธรรมสนามหลวง
อดีตที่ปรึกษาอธิการบดีมหาวิทยาลัยมหาจุฬาลงกรณราชวิทยาลัย ฝ่ายกิจการต่างประเทศ
อดีตเลขานุการเจ้าคณะใหญ่หนตะวันออก
อดีตเจ้าคณะภาค 10
พระอุปัชฌาย์ วิสามัญ
อดีตหัวหน้าพระธรรมทูตสายที่ 6
เจ้าอาวาสวัดสระเกศราชวรมหาวิหาร กรุงเทพมหานคร
อดีตประธานสำนักงานกำกับดูแลพระธรรมทูตไปต่างประเทศ
อดีตที่ปรึกษาโครงการหมู่บ้านศีล 5 คณะสงฆ์หนตะวันออก
เป็นกรรมการมหาเถรสมาคมโดยแต่งตั้ง
24 พฤษภาคม พ.ศ. 2561 สมเด็จพระสังฆราชมีพระบัญชาปลดจากตำแหน่ง กรรมการมหาเถรสมาคม
30 พฤษภาคม พ.ศ. 2561 ปลดจากตำแหน่ง เจ้าคณะภาค10 และ ปลดจากตำแหน่งประธานสำนักงานกำกับดูแลพระธรรมทูตไปต่างประเทศ ตามมติมหาเถรสมาคม
5 กันยายน พ.ศ. 2567 ทรงพระกรุณาโปรดแต่งตั้งเป็นกรรมการมหาเถรสมาคม
7 กันยายน พ.ศ. 2567 ได้รับแต่งตั้ง ดำรงตำแหน่งเจ้าอาวาสวัดสระเกศ ราชวรมหาวิหาร
17 มกราคม พ.ศ. 2568 เข้ารับคำสั่งเจ้าคณะใหญ่หนตะวันออก แต่งตั้งให้ดำรงตำแหน่งเป็นผู้รักษาการแทนเจ้าคณะภาค 11